Olie beland in see by Bahamas | Nuus24
Olie beland in see by Bahamas
Nassau – Die eienaar van 'n herwinningsmaatskappy in die Bahamas sê werkers probeer om die verspreiding van sowat 3 800 liter olie wat naby die mees noordelike eiland van die eilandgroep in die see gelek het, te verhoed.Raymond Darville van die Overseas Marine Group sê die voorval het vroeg Sondag naby 'n olie- en gasaanleg by die Freeport-hawe op Grand Bahama-eiland plaasgevind.Darville sê hy weet nie presies hoe die olie uitgelek het nie. 'n Skip was glo langs 'n vragskip besig om brandstof in te gooi toe olie naby die mond van die hawe op die wateroppervlak begin verskyn het.Die land se minister van omgewingsake kon nie vir kommentaar bereik word nie.Verlede maand het sowat 11 355 liter olie weens 'n vragskipongeluk naby Grand Bahama in die see uitgeloop.– Volg Nuus24 op Twitter - SAPA